24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 12 της 7/15 Ιαν. 1988 (ΦΕΚ Α΄ 7) Οργανισμός του Ταμείου Σύνταξης και Επικουρικής Ασφάλισης Προσωπικού Γεωργικών Συνεταιρικών Οργανώσεων. Έχοντας υπόψη: 1.Τις διατάξεις: α)Της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/ Α/1985). β)Του Νόμ. 1586/86 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 37/Α/ 1.4.86) και ιδιαίτερα της παρ. 10 του άρθρ. 9 του ίδιου νόμου. γ)Του άρθρ. 17, παρ. 1 του Νόμ. 1320/83 «Πρόσληψη στο Δημόσιο τομέα και άλλες διατάξεις» (ΦΕΚ 6/Α/83). 2.Τη 2389/87 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81/Β/87). Σελ. 350,04(β) Τεύχος ΙΑ-4-1 Σελ. 12 39.Η.β.22-24 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 80 3.Την 582/1987 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών, αποφασίζουμε: Διάρθρωση υπηρεσιών «΄Αρθρ.1.-1.Οι υπηρεσίες του Ταμείου Σύνταξης και Επικουρικής Ασφάλισης Προσωπικού Γεωργικών Συνεταιρικών Οργανώσεων (Τ.Σ. και ΕΑΠΓΣΟ) αποτελούν Διεύθυνση συγκροτούμενη ως εξής: α)Τμήμα Ασφάλισης Μητρώου β)Τμήμα Εσόδων γ)Τμήμα Παροχών δ)Τμήμα Διοικητικού ε)Τμήμα Οικονομικού στ)Τμήμα Μηχανογράφησης ζ)Τμήμα Νομικών Υποθέσεων η)Περιφερειακό γραφείο Ανατολικής, Κεντρικής, Δυτικής Μακεδονίας, Θράκης και Θεσσαλίας, με έδρα τη Θεσσαλονίκη και τοπικά όρια ολόκληρη τη Μακεδονία και Θράκη και τη Θεσσαλία. θ)Περιφερειακό γραφείο Δυτικής Ελλάδος, Πελοποννήσου, Ηπείρου και Ιονίων Νήσων με έδρα την Πάτρα και τοπικά όρια τα όρια των Νομών Αιτωλοακαρνανίας, Αχαΐας, Ηλείας, Κορινθίας, Αργολίδος, Αρκαδίας, Μεσσηνίας και Λακωνίας, της Ηπείρου και των Ιονίων Νήσων. 81 Αρμοδιότητες Διεύθυνσης «΄Αρθρ.2.-Οι αρμοδιότητες της Διεύθυνσης ανάγονται στα παρακάτω θέματα κατανεμόμενα μεταξύ των τμημάτων και των γραφείων ως ακολούθως: α)Τμήμα Ασφάλισης Μητρώου: -Mέριμνα για την υπαγωγή στην ασφάλιση του Ταμείου κάθε κατά νόμου ασφαλιστέου προσώπου. -Μέριμνα για την ασφαλιστική τακτοποίηση κάθε κατά νόμο προσώπου που έπρεπε να είχε τακτοποιηθεί ασφαλιστικώς. -Τήρηση Γενικού Μητρώου ασφαλισμένων και αλληλογραφία με ασφαλισμένους και εργοδότες. β)Τμήμα Εσόδων: -Μέριμνα για την κανονική είσπραξη των εσόδων από ασφαλιστικές εισφορές και τη λήψη κάθε αναγκαστικού μέτρου για είσπραξη καθυστερούμενων εισφορών, ως και διακανονισμό και τακτοποίηση σύμφωνα με το νόμο, καθυστερούμενων εισφορών. Συμφωνία ατομικών λογαριασμών εργοδοτών. Βεβαίωση των εσόδων από εισφορές μετά από έλεγχο των λογαριασμών των εργοδοτών. -Υπολογισμός και επιβολή προσθέτων τελών, λόγω καθυστέρησης καταβολής των εισφοροκρατήσεων. -Καθορισμός χρόνου ασφάλισης των ασφαλισμένων. γ)Τμήμα Παροχών: -Παραλαβή και έλεγχος δικαιολογητικών συνταξιοδοτήσεως και αλληλογραφίας με άλλους Ασφαλιστικούς Οργανισμούς για προσμέτρηση χρόνου ασφάλισης. -Επιμέλεια για την εφαρμογή όλων των διατάξεων επί των παροχών και της εξαγοράς προϋπηρεσίας. Αναγνώριση στρατιωτικής θητείας ασφαλισμένων και συνταξιούχων. ΄Ελεγχος δικαιώματος προσμέτρησης χρόνου διαδοχικής ασφάλισης και παροχή ασφαλιστικών στοιχείων. -Απαιτήσεις και υποχρεώσεις του Ταμείου έναντι των άλλων Ασφαλιστικών Οργανισμών από τη διαδοχική ασφάλιση. -Τήρηση αρχείου και μητρώου συνταξιούχων του Ταμείου, ενημέρωση των ατομικών φακέλλων και τήρηση πρωτοκόλλου συνταξιοδοτικών αποφάσεων. -Παρακολούθηση διαρκείας αναπηριών και παραπομπή σε Υγειονομικές Επιτροπές του ΙΚΑ. δ)Τμήμα Διοικητικού: -Εφαρμογή των διατάξεων που αφορούν θέματα κατάστασης προσωπικού, τήρηση συστήματος παρακολούθησης των στοιχείων των υπαλλήλων με ατομικά δελτία, καθώς και των ατομικών φακέλλων του προσωπικού αυτού. -Εισήγηση σε θέματα προγραμματισμού ανθρώπινου δυναμικού, αξιοποίησης και εκπαίδευσης προσωπικού. -Παραλαβή και πρωτοκόλληση εισερχόμενης, εξερχόμενης και εμπιστευτικής αλληλογραφίας. Εξυπηρέτηση και παροχή πληροφοριών στους πολίτες. Παροχή γραμματειακής εξυπηρέτησης του Δ. Συμβουλίου του Ταμείου. -Έκδοση εγκυκλίων, κοινοποίηση εγγράφων και εγκυκλίων, παραλαβή και τήρηση σειρών φύλλων Εφημερίδας της Κυβέρνησης, εκτύπωση και αναπαραγωγή εγκυκλίων και διαφόρων εντύπων, φροντίδα για την τήρηση αρχείου εγκυκλίων και βιβλιοδέτηση αυτών. -Μέριμνα για τη βεβαίωση του γνησίου της υπογραφής του προσωπικού και των πολιτών. -Βεβαίωση από τον Προϊστάμενο ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιών, εγγράφων των οποίων το πρωτότυπο έχει εκδοθεί από το Ταμείο και γενικά δικαιολογητικών, ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. -Μέριμνα για τη σύσταση στις Υπηρεσίες πάγιας προκαταβολής χαρτοσήμου και λοιπών ενσήμων, καθώς και εντύπων υπεύθυνων δηλώσεων για την εξυπηρέτηση των πολιτών. Μέριμνα για τη συγκρότηση κάθε φύσης Επιτροπών. Ορισμός εκπροσώπων σε συμβούλια και επιτροπές. Χαρακτηρισμός της αλληλογραφίας και δακτυλογράφηση εγγράφων. -Επισκευή και συντήρηση του κτιρίου. Συντήρηση των ηλεκτρολογικών και κοινών τηλεφωνικών εγκαταστάσεων, συντήρηση υδραυλικών εγκαταστάσεων. Μέριμνα για τη συντήρηση του εξοπλισμού γραφείων. Καθαριότητα και φύλαξη του κτιρίου του Ταμείου. -Τήρηση καταλόγου-Μητρώου προμηθευτών και αξιολόγησή τους. -Επιμέλεια για την κατάρτιση και παρακολούθηση της εκτέλεσης του ετησίου προγράμματος προμηθειών. Μέριμνα για την παραλαβή, αποθήκευση, διαφύλαξη των κάθε φύσης υλικών, μηχανογραφική παρακολούθηση των υλικών, τήρηση μητρώου ειδών μηχανικού και λοιπού εξοπλισμού. -Μέριμνα για την παρακολούθηση, την αξιοποίηση και την εκμετάλλευση της περιουσίας του Ταμείου και την είσπραξη των εσόδων που προέρχονται από αυτή. -Συντήρηση και επισκευή των ακινήτων του Ταμείου και του εξοπλισμού τους. -Φροντίδα για τις προμήθειες κάθε είδους υλικού. Διενέργεια διαγωνισμών προμήθειας κάθε είδους υλικού και εξοπλισμού και ανάθεση έργου. ε)Τμήμα Οικονομικού: -Τήρηση Λογιστικών βιβλίων, κατάρτιση και παρακολούθηση της εκτελέσεως του Προϋπολογισμού, των εσόδων και εξόδων του Ταμείου, του ετήσιου ισολογισμού και απολογισμού μετά της οικείας εκθέσεως. -Έκδοση χρηματικών ενταλμάτων πληρωμής και εντολών πληρωμής και παρακολούθηση λογαριασμών μετά Δημοσίου και τρίτων. -Μέριμνα για την κατά τις κείμενες διατάξεις πραγματοποίηση των δαπανών και εκκαθάριση των αποδοχών και λοιπών αποζημιώσεων του προσωπικού. -Εκτέλεση αποφάσεων του Διευθυντή του Ταμείου για απονομή συντάξεων. (Αντί για τη σελ. 350,05(δ) Σελ. 350,05(ε) Τεύχος 1203- Σελ. 33 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 39.Η.β.24 82 -Παρακολούθηση μεταβολών των συντάξεων, υπολογισμός των κρατήσεων επί συντάξεων νέων συνταξιούχων και έλεγχος επιταγών εκτελεσθεισών και μη. -Παροχή και παρακολούθηση δανείων ασφαλισμένων και συνταξιούχων, παρακολούθηση εξοφλήσεως προϋπηρεσιών των συνταξιούχων. -Τήρηση των χρεωπιστωτικών λογαριασμών εργοδοτών και ασφαλισμένων, παρακολούθηση και συμφωνία των αντιγράφων λογαριασμών (ΕΧΤΡΑΙΤ) της Αγροτικής Τράπεζας της Ελλάδος στον τομέα της πίστωσης. -Τήρηση των απαραίτητων βιβλίων μισθοδοσίας. -Παρακολούθηση της εξέλιξης των διαφόρων συμβάσεων που έχει συνάψει το Ταμείο και εμπρόθεσμη αντιμετώπιση των ζητημάτων που τυχόν προκύπτουν. στ)Τμήμα Μηχανογράφησης: -Μέριμνα για την επεξεργασία στοιχείων και μηχανογράφηση όλων των εργασιών του Ταμείου. -Επιμέλεια της ανάλυσης και σχεδιασμού των υπό μηχανογράφηση εργασιών. Κατάρτιση σχετικών προγραμμάτων. Μέριμνα για την κωδικοποίηση των εχόντων ανάγκη υπηρεσιακών στοιχείων. Τήρηση, ενημέρωση και ταξινόμηση του μηχανογραφικού αρχείου. ζ)Γραφείο Νομικών Υποθέσεων: -Προάσπιση δια της δικαστικής οδού των συμφερόντων του Ταμείου και επίλυση κάθε νομικού θέματος που ήθελε προκύψει κατά τη λειτουργία του Ταμείου. -Ο Προϊστάμενος του γραφείου παρίσταται και εκπροσωπεί το Ταμείο, ενώπιον κάθε δικαστηρίου αρχής ή Υπηρεσίας. η)Περιφερειακά Γραφεία Θεσσαλονίκης και Πάτρας: -Μέριμνα για την εγγραφή και ασφάλιση των υπαγομένων στην ασφάλιση του Ταμείου της περιφέρειάς του. -Επιμέλεια για τον έλεγχο των εργοδοτών και τη βεβαίωση και είσπραξη των εισφορών, χειρισμό γενικά των υποθέσεων του Ταμείου». Το άρθρ. 2 αντικαταστάθηκε ως άνω από το άρθρ. 1 του Π.Δ. 374/28 Νοεμ.-6 Δεκ. 1994 (ΦΕΚ Α΄ 212) (διορθ. σφαλμ. στο ΦΕΚ Α΄ 6/25-1-1995). Σύσταση θέσεων ΄Αρθρ.3.-Στο Ταμείο Συντάξεως και Επικουρικής Ασφαλίσεως Προσωπικού Γεωργικών Συνεταιρικών Οργανώσεων, συνιστώνται 15 νέες θέσεις, ως εξής: ΚΑΤΗΓΟΡΙΑ ΤΕ: Κλάδος ΤΕ Διοικητικός-Λογιστικός, 4 θέσεις. ΚΑΤΗΓΟΡΙΑ ΔΕ: Κλάδος ΔΕ Διοικητικός-Λογιστικός, 5 θέσεις. Κλάδος ΔΕ Προσωπικού Η/Υ (ειδικότητας χειριστών ηλεκτρονικού υπολογιστού) 4 θέσεις. ΚΑΤΗΓΟΡΙΑ ΥΕ: Κλάδος ΥΕ Βοηθητικού Προσωπικού, 2 θέσεις. Σελ. 350,06(ε) Τεύχος 1203-Σελ. 34 39.Η.β.24 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 83 Διάρθρωση θέσεων ΄Αρθρ.4.-Οι θέσεις του προσωπικού του Ταμείου Συντάξεως και Επικουρικής Ασφαλίσεως Γεωργικών Συνεταιρικών Οργανώσεων που προβλέπονται από τη Φ. 23/οικ.992/1987 (ΦΕΚ 444/Β/87) κοινή απόφαση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων, το Π.Δ. 1023/80 (ΦΕΚ 259/Α/80) και το άρθρ. 3 του παρόντος διαρθρώνονται κατά κατηγορία και κλάδο, ως εξής: Α. ΜΟΝΙΜΟ ΠΡΟΣΩΠΙΚΟ α)ΚΑΤΗΓΟΡΙΑ ΠΕ: Κλάδος ΠΕ Διοικητικός-Οικονομικός, θέσεις 7. Προσόν διορισμού στον εισαγωγικό βαθμό ορίζεται πτυχίο ή δίπλωμα νομικής ή πολιτικών ή οικονομικών επιστημών ή κοινωνιολογίας ή διοίκησης επιχειρήσεων Α.Ε.Ι. της ημεδαπής ή πτυχίο ή δίπλωμα ΑΣΟΕΕ ή ΠΑΣΠΕ ή ανωτάτων βιομηχανικών σχολών της ημεδαπής ή ισότιμο, αντίστοιχης ειδικότητας, σχολών της αλλοδαπής. Κλάδος ΠΕ Πληροφορικής (ειδικότητας Επιστήμης των υπολογιστών), θέση μία (1). Προσόν διορισμού στον εισαγωγικό βαθμό ορίζεται πτυχίο ή δίπλωμα επιστήμης των υπολογιστών ή στατιστικής και πληροφορικής οικονομικών επιστημών ΑΕΙ της ημεδαπής ή ισότιμο αντίστοιχης ειδικότητας, σχολών της αλλοδαπής. Για μια τριετία από τη δημοσίευση του δ/τος αυτού, επιτρέπεται ο διορισμός με πτυχίο ή δίπλωμα ΑΕΙ της ημεδαπής ή ισότιμο τίτλο σπουδών της αλλοδαπής και τίτλο ή πιστοποιητικό σπουδών ΑΕΙ ή ΤΕΙ σε θέματα αντίστοιχης ειδικότητας. Σε περίπτωση που δεν είναι δυνατή η κάλυψη των θέσεων από υποψηφίους με τίτλο ή πιστοποιητικό σπουδών Α.Ε.Ι. ή Τ.Ε.Ι., επιτρέπεται ο διορισμός με σχετική κατά περίπτωση ειδικότητας εμπειρία, ο τρόπος έγγραφης απόδειξης της οποίας καθορίζεται με την προκήρυξη πλήρωσης κενών θέσεων. β)ΚΑΤΗΓΟΡΙΑ ΤΕ: Κλάδος ΤΕ Διοικητικός-Λογιστικός, θέσεις 8. Προσόν διορισμού στον εισαγωγικό βαθμό ορίζεται πτυχίο ή δίπλωμα διοίκησης επιχειρήσεων ή λογιστικής Τ.Ε.Ι., ή το ομώνυμο ή αντίστοιχης ειδικότητας πτυχίο ή δίπλωμα ισότιμων σχολών της ημεδαπής ή αλλοδαπής, ή ΚΑΤΕΕ ή ισότιμων σχολών της ημεδαπής ή αλλοδαπής, ή πτυχίο ή δίπλωμα της σχολής στατιστικής που λειτούργησε υπό την εποπτεία της Ανώτατης Βιομηχανικής Σχολής Πειραιά. Κλάδος ΤΕ Πληροφορικής (ειδικότητας πληροφορικής), θέσεις 2. Η μία από τις θέσεις αυτές μεταφέρθηκε από τον κλάδο ΠΕ Δ/κό-Οικονομικό. Προσόν διορισμού στον εισαγωγικό βαθμό ορίζεται πτυχίο ή δίπλωμα πληροφορικής (SOFT-WARE) Τ.Ε.Ι., ή τίτλος σπουδών, αντίστοιχης ειδικότητας, ισότιμων σχολών της ημεδαπής ή αλλοδαπής. Για μία τριετία από τη δημοσίευση του δ/τος αυτού, επιτρέπεται ο διορισμός με πτυχίο ή δίπλωμα ΤΕΙ ή ισότιμων σχολών της ημεδαπής ή αλλοδαπής, ή ΚΑΤΕΕ ή ισότιμων σχολών της ημεδαπής ή αλλοδαπής και πιστοποιητικό σπουδών ΤΕΙ ή ισοτίμων σχολών της ημεδαπής ή αλλοδαπής, σε θέματα αντίστοιχης ειδικότητας. Σε περίπτωση που δεν είναι δυνατή η κάλυψη των θέσεων από υποψηφίους με τίτλο ή πιστοποιητικό σπουδών Τ.Ε.Ι., επιτρέπεται ο διορισμός με σχετική, κατά περίπτωση ειδικότητας, εμπειρία, ο τρόπος έγγραφης απόδειξης της οποίας καθορίζεται με την προκήρυξη πλήρωσης κενών θέσεων. γ)ΚΑΤΗΓΟΡΙΑ ΔΕ: Κλάδος ΔΕ Διοικητικός-Λογιστικός, θέσεις 20. Για μια πενταετία από την έναρξη ισχύος του Νόμ. 1586/86 (1.4.86) προσόν διορισμού στον εισαγωγικό βαθμό ορίζεται απολυτήριος τίτλος λυκείου ή εξαταξίου γυμνασίου ή ισοτίμου σχολείου ανεξάρτητα από ειδικότητα. Για την επόμενη πενταετία οι θέσεις του κλάδου καλύπτονται κατά το ήμισυ από κατόχους απολυτηρίου τίτλου λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα και κατά το ήμισυ από κατόχους απολυτηρίου τίτλου τμήματος υπαλλήλων γραφείου (διοίκησης) ή τμήματος υπαλλήλων λογιστηρίου τεχνικού-επαγγελματικού λυκείου. Μετά τη συμπλήρωση της δεύτερης πενταετίας οι θέσεις του κλάδου καλύπτονται αποκλειστικά από κατόχους απολυτηρίου τίτλου τμήματος υπαλλήλων γραφείου (διοίκησης) ή τμήματος υπαλλήλων λογιστηρίου τεχνικού επαγγελματικού λυκείου. Κλάδος ΔΕ Προσωπικού Η/Υ (ειδικότητας χειριστών ηλεκτρονικού υπολογιστή), θέσεις 5. Προσόν διορισμού στον εισαγωγικό βαθμό του Κλάδου ορίζεται απολυτήριος τίτλος τεχνικού λυκείου ή τεχνικής σχολής δευτεροβάθμιας εκπαίδευσης ή άλλης ισότιμης σχολικής μονάδας της ημεδαπής ή αλλοδαπής. «Σε περίπτωση που δεν είναι δυνατή η κάλυψη θέσεων από υποψηφίους με τα παραπάνω προσόντα, επιτρέπεται ο διορισμός με προσόν απολυτήριο τίτλο λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα και σχετική, κατά περίπτωση ειδικότητας, εμπειρία, ο τρόπος έγγραφης απόδειξης της οποίας καθορίζεται με την προκήρυξη πλήρωσης κενών θέσεων». δ)ΚΑΤΗΓΟΡΙΑ ΥΕ: Kλάδος ΥΕ Βοηθητικού προσωπικού, θέσεις 3. Προσόν διορισμού στον εισαγωγικό βαθμό των κλάδων ΥΕ ορίζεται απολυτήριος τίτλος υποχρεωτικής εκπαίδευσης (δηλαδή απολυτήριο τριτάξιου γυμνασίου ή για υποψηφίους που έχουν αποφοιτήσει μέχρι το 1980, απολυτήριο δημοτικού σχολείου), ή απολυτήριος τίτλος κατώτερης τεχνικής σχολής του Ν.Δ. 580/1970. Για μια τριετία από την έναρξη ισχύος του  Νόμ. 1586/1986(1.4.1986) και κάθε φορά που δεν καθίσταται δυνατή η πλήρωση κενών θέσεων  κλάδων ΥΕ από  υποψηφίους με  τα  παραπά(Αντί για τη σελ. 350,07(α) Σελ. 350,07(β) Τεύχος 1203-Σελ. 35 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 39.Η.β.24 84 νω προσόντα, επιτρέπεται ο διορισμός προσωπικού με τυπικό προσόν ορισμένη ειδικότητα ή εμπειρία. Β.ΛΟΙΠΟ ΠΡΟΣΩΠΙΚΟ Μία (1) θέση δικηγόρου με έμμισθη εντολή και άδεια δικηγορίας στον Άρειο Πάγο. Με την παρ. 1 του άρθρ. 2 του Π.Δ. 374/28 Νοεμ.-6 Δεκ. 1994 (ΦΕΚ Α΄ 212) (διόρθ. σφαλμ. στο ΦΕΚ Α΄ 6/25-1-1995) συνεστήθη μία (1) επί πλέον θέση δικηγόρου με έμμισθη εντολή και άδεια δικηγόρου στον Άρειο Πάγο. Μία (1) θέση καθαρίστριας με σχέση εργασίας ιδιωτικού δικαίου. Προϊστάμενοι Υπηρεσιών ΄Αρθρ.5.-1.Στη διεύθυνση προΐσταται υπάλληλος του Κλάδου ΠΕ Διοικητικού-Οικονομικού ή υπάλληλος του Κλάδου ΤΕ Διοικητικού Λογιστικού ή υπάλληλος του Κλάδου ΔΕ Διοικητικού-Λογιστικού, ο οποίος υπογράφει: α)κάθε έγγραφο του Ταμείου, β)με τον Πρόεδρο δε του Διοικητικού Συμβουλίου και τον προϊστάμενο του Τμήματος Διοικητικού-Οικονομικού, τις επιταγές, εντάλματα πληρωμών και τις εντολές προς τις Τράπεζες, γ)εισηγείται στο Διοικητικό Συμβούλιο του Ταμείου κάθε θέμα που αναφέρεται στη λειτουργία του Ταμείου. 2.Στα Τμήματα προΐστανται υπάλληλοι του Κλάδου ΠΕ Διοικητικού-Οικονομικού ή υπάλληλοι του Κλάδου ΤΕ Διοικητικού-Λογιστικού ή υπάλληλοι του Κλάδου ΔΕ Διοικητικού-Λογιστικού. Του Τμήματος Μηχανογράφησης προΐσταται υπάλληλος του Κλάδου ΠΕ Πληροφορικής ή ΤΕ Πληροφορικής, ή ΔΕ προσωπικού Η/Υ. «3.Στο Γραφείο Νομικών Υποθέσεων, προΐσταται ο αρχαιότερος Δικηγόρος». Η παρ. 3 αντικαταστάθηκε ως άνω από την παρ. 2 του άρθρ. 2 του Π.Δ. 374/28 Νοεμ.-6 Δεκ. 1994 (ΦΕΚ Α΄ 212) (διόρθ. σφαλμ. στο ΦΕΚ Α΄ 6/25-1-1995). Κατάταξη προσωπικού Άρθρ.6.-Οι υπάλληλοι του Ταμείου Σύνταξης και Επικουρικής Ασφάλισης Προσωπικού Γεωργικών Συνεταιρικών Οργανώσεων που υπηρετούν κατά την έναρξη της ισχύος του Δ/τος αυτού, κατατάσσονται σε αντίστοιχες θέσεις σε κατηγορία και κλάδο ως εξής: Α. MONIMO ΠPOΣΩΠΙΚΟ: α)Στον Κλάδο ΠΕ Διοικητικό-Οικονομικό, οι υπάλληλοι του Κλάδου ΠΕ Διοικητικού - Οικονομικού. Σελ. 350,08(β) Τεύχος 1203-Σελ. 36 β)Στον Κλάδο ΤΕ Διοικητικό-Λογιστικό, οι υπάλληλοι του Κλάδου ΤΕ Διοικητικού-Λογιστικού. γ)Στον Κλάδο ΔΕ Διοικητικό-Λογιστικό, οι υπάλληλοι του Κλάδου ΔΕ Διοικητικού-Λογιστικού. Β.ΛΟΙΠΟ ΠΡΟΣΩΠΙΚΟ: Στη θέση δικηγόρου με έμμισθη εντολή, ο δικηγόρος. Στη θέση με σχέση εργασίας ιδιωτικού δικαίου, η καθαρίστρια. Καταργούμενες διατάξεις ΄Αρθρ.7.-Από τη δημοσίευση του παρόντος, καταργούνται οι διατάξεις της Φ.23/Οικ. 992/87 (ΦΕΚ 444/Β/1987) κοινής απόφασης των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων. Το Π.Δ. 1023/1980 (ΦΕΚ 259/Α/1980) καθώς και λοιπές διατάξεις που αφορούν θέματα που ρυθμίζονται από τις διατάξεις του παρόντος. 25. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ.26/2083 της 4/26 Ιουλ. 1988  (ΦΕΚ Β΄ 523) Αύξηση των συντάξεων των συνταξιούχων του Ταμείου Σύνταξης και Επικουρικής Ασφάλισης Προσωπικού Γεωργικών Συνεταιρικών Οργανώσεων. 26. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ.Φ.26/2513 της 26 Σεπτ./11 Οκτ.  1988 (ΦΕΚ Β΄ 741) Αύξηση των συντάξεων του Ταμείου Σύνταξης και Επικουρικής Ασφάλισης Προσωπικού Γεωργικών Συνεταιριστικών Οργανώσεων. 27. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ.ΑΣΦΑΛΙΣΕΩΝ Αριθ. Φ.26/2928 της 7/16 Νοεμ. 1988 (ΦΕΚ Β΄ 834) Αύξηση των συντάξεων των συνταξιούχων του Ταμείου Συντάξεων και Επικουρικής Ασφάλισης Προσωπικού Γεωργικών Συνεταιρικών Οργανώσεων. 39.Η.β.25-27 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 85 